Асен Босев
С червена връзка по света

chitanka.info

Бащата на момичето замина

на работа в далечната Канада.

И тръгва то при татко си в чужбина —

откъсната от роза пъпка млада.

Червена шапчица с червена връзка

като че ли това момиче става.

И сякаш искра тая връзка пръска —

сияе пионерската му слава!

Минава Радослава през Виена

и с майка си разхожда се из парка.

А хората като в звезда червена

заглеждат се във връзката й ярка.

И сред Париж звездата засиява.

Обръщат се да гледат стари, млади —

че връзката гори като жарава

там, где Гаврош стоял на барикади!

Като червено знаменце потрепва

зад океана връзката лъчиста.

— С червена връзка! — мистер Смит се сепва.

Червена шапчица е комунистка!

Ала и там завиждат й децата.

— С червена връзка! Тя е героиня!

И хвърля искри връзката в сърцата

от огъня на нашата родина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.